মথুরাপুরের দক্ষিণ বিষ্ণুপুরে মা করুণাময়ী কালী মন্দিরের অজানা কাহিনী

দক্ষিণ ২৪ পরগনা: দক্ষিণ ২৪ পরগনার (South 24 Pargana) মথুরাপুর (Mathurapur) থানার দক্ষিণ বিষ্ণুপুরে শ্মশান লাগোয়া জঙ্গলের মধ্যে শতাধিক বছর আগে মা করুণাময়ীর মন্দির স্থাপন করেন তান্ত্রিক ফণীভূষণ চক্রবর্তী। স্বপ্নাদেশ অনুসারে মন্দির প্রতিষ্ঠা করে তিনি ১০৮টি নর মুণ্ডের মাথা মায়ের মূর্তির চারপাশে সাজিয়ে পুজো শুরু করেন। ফণীভূষণ চক্রবর্তী মায়ের পঞ্চমুণ্ড আসনে বসে আরাধনা করতেন। স্থানীয়রা দাবি করেন, তিনি সরাসরি মা করুণাময়ীর সঙ্গে যোগাযোগ করতে পারতেন (District News) ।

প্রতি অমাবস্যায় এই মন্দিরে পুজো হত জাঁকজমকপূর্ণভাবে, পাঁঠা বলি দেওয়া হতো। পরে মা স্বপ্নাদেশে বলি প্রথা বন্ধের নির্দেশ দেন, তখন থেকে শুধু পশুর কানের পাশে সামান্য রক্ত দিয়ে পুজো চলে আসছে। বর্তমানে ফণীভূষণ চক্রবর্তীর ভাইপো শ্যামল চক্রবর্তী মায়ের পুজো পরিচালনা করেন।

আরও পড়ুন: রানাঘাটের বিজেপি বিধায়কের উদ্যোগে বিজয়া সম্মিলনী

বিশেষ অমাবস্যা বা তিথিতে দেশের বিভিন্ন প্রান্ত থেকে তান্ত্রিকরা এসে তন্ত্র সাধনা করেন। মন্দিরে ভক্তদের দাবি, মা করুণাময়ী অত্যন্ত জাগ্রত। ভক্তিভরে ডাকলে মা সাড়া দেন এবং আসা আকাঙ্খা পূরণ করেন। মন্দিরের সঙ্গে লাগোয়া শ্মশানটিও জাগ্রত বলে স্থানীয়রা জানান। ভক্তদের মতে, মা করুণাময়ীর এই মন্দির ও শ্মশান এক শক্তিশালী পুন্যস্থান হিসেবে পরিচিত।